שבט אחים ואחיות

"שבט אחים ואחיות" הוא שיר שהופק ביוזמת תחנת הרדיו "גלגלצ" ויצא לאור בשנת 2019. בהקלטת השיר השתתפו 34 זמרים ישראלים. השיר הופק ביוזמת גלגלצ ויצא לאור באפריל 2019 במהלך חול המועד פסח. את המילים כתב דורון מדלי ואת הלחן הלחין עידן רייכל. כמו כן, תומר בירן עיבד והפיק מוזיקלית. המטרה המוצהרת של יוצריו הייתה ליצור איחוד בעם ואיחוי השסעים. הפרויקט נוצר מתוך יוזמה פרטית של אשת יחסי הציבור יפעת לדר ושדרן גלגלצ סער גמזו, אליהם הצטרפה תחנת הרדיו גלגלצ והמפיק אורן בראל מטעם חברת התקליטים הליקון. כל קטע בבתי השיר מושר בנפרד על ידי הזמרים המשתתפים בו. השיר גם הגיע למקום הראשון במצעד הרשמי של התחנה. בשיר ישנם אזכורים לטקסטים ידועים אחרים, בקטע “על מה היה ומה נהיה ואיך נפשי עוד הומייה” אזכור להמנון הלאומי של מדינת ישראל התקווה ובקטע “אדם הוא נוף מולדתו, חורט קווים בכף ידו” אזכור לטקסט של המשורר שאול טשרניחובסקי. הקליפ לשיר בוים על ידי ארז דן. הוא מורכב מצילומי סלפי של האמנים המשתתפים בשיר היוצרים בקטעים ממנו קולאז' של אמנים. כל אמן בחר את המיקום שבו יצטלם, שיש לו משמעות מיוחדת בעיניו. בסיום הקליפ מופיע נשיא המדינה, ראובן ריבלין, המצטט את פזמון השיר. הרווחים מן השיר ייתרמו לתוכנית סח"י – סיירת חסד ייחודית העוסקת בהעצמת נוער בסיכון. לכבוד יום העצמאות 2019 הוציאה משטרת ישראל גרסה חדשה לשיר, שבו נראים שרים שוטרים, שוטרות ולוחמי משמר הגבול. ביולי הוציא פרויקט תגלית גרסה באנגלית של השיר בהשתתפות יותר ממאה צעירים יהודים. ב-9 ביוני 2019 הוציא הזמר והיוצר עמירן דביר גרסת כיסוי (קאבר) חרדית לשיר, יחד עם אחיו, נגן הקלידים אריק דביר, ושוקי סלומון. כעבור כמה חודשים יצאה גרסה נוספת של השיר המבוצע על ידי 30 זמרים מהמוזיקה החסידית, ובהם בני פרידמן, איציק דדיה, אלי הרצליך, קובי ברומר, מנדי ג'רופי ויוני שלמה. ב-23 ביוני הוציא הקומיקאי מיקי גבע פרודיה על השיר בה הוא מחקה את רוב הזמרים המקוריים מהשיר, לצד זמרים שלא הופיעו בשיר המקורי כמו אביב גפן, עמיר בניון, ישי לוי ובועז שרעבי. הסטנדאפיסט אמירם טובים יצר פרודיה לשיר שנקראה "מלחמת אחים ואחיות". ב"ארץ נהדרת" ביצעו גרסה מיוחדת לקראת הבחירות לכנסת העשרים ושתיים, אותה שרו חקיינים של הפוליטיקאים שהתמודדו בבחירות. השיר הפך לפופולרי מאוד במסיבות סיום בגני ילדים ובבתי ספר. נכון לאוקטובר 2024 מונה הצפיות של הסרטון ביוטיוב עומד על מעל 45 מיליון צפיות. בשנת 2020 שימשה מנגינת השיר כפרסומת למותג שוופס. ב2021 שימשה המנגינה כג'ינגל לקמפיין איסוף התרומות של ישיבת נתיבות יעקב [ סטפנסקי] ב-2022 הוציא יעקב שוואקי יחד עם נפתלי שניצלר גרסת כיסוי נוספת לשיר. (על פי סדר הא"ב של שמות המשפחה): דודו אהרון קובי אוז קובי אפללו ירדנה ארזי שמעון בוסקילה אניה בוקשטיין חנן בן ארי מוש בן ארי דנה ברגר דויד ברוזה עמרי גליקמן דיקלה רוני דלומי עידן רפאל חביב אברהם טל עברי לידר מוקי מירי מסיקה מארינה מקסימיליאן אליעד נחום ליאור נרקיס סאבלימינל סטטיק ובן-אל תבורי ברי סחרוף הראל סקעת עילי בוטנר וילדי החוץ נסרין קדרי אסתר רדא דני רובס עידן רייכל לאה שבת סרטון השיר "שבט אחים ואחיות" באתר יוטיוב מידע על השיר "שבט אחים ואחיות" באתר iTunes מידע על הרצועה "שבט אחים ואחיות" באתר ספוטיפיי צפו: מיטב האומנים למען אחדות בעם, באתר ‏מאקו‏, 21 באפריל 2019 רות אלבז, השיר החדש של דורון מדלי ועידן רייכל הוא מופע של צביעות כחול לבן, באתר טיים אאוט, 21 באפריל 2019 נטע חוטר, ‏"שבט אחים ואחיות": ז'אנר אהוב, ביצוע פחות, באתר ‏מאקו‏, 25 באפריל 2019 שבט אחים - עמירן דביר & אריק דביר & שוקי סלומון, סרטון באתר יוטיוב אסף רוזן, "שבט אחים ואחיות" הוא להיט של מדינה בהכחשה, באתר ynet, 10 ביוני 2019 קובי נחשוני, די לחמיצות, תנו ליהנות מ"שבט אחים ואחיות", באתר ynet, 11 ביוני 2019 "שבט אחים": עמירן דביר חורך את הרשת בלהיט ויראלי נוסף, באתר סמארט מגזין, 13 ביוני 2019 הביצוע החסידי בהפקת יוני אליאב. משה נוסבאום, ‏"שבט אחים ואחיות" - גרסת המשטרה, באתר ‏מאקו‏, 9 במאי 2019 Shevet Achim Ve Achayot Taglit- Birthright Israel, וידאו קליפ של השיר באתר יוטיוב (אורך: 4:40) נתנאל לייפר, ‏30 זמרים מבצעים יחד: שבט אחים ואחיות, באתר כיכר השבת, 28 באוגוסט 2019 שבט אחים ואחיות - מיקי גבע מחקה את כולם בגרסה הכנה!, סרטון באתר יוטיוב (אורך: 4:13) צפו: 'ארץ נהדרת' בקליפ "ארץ שבטים ומחנות", באתר "סרוגים", 18 בספטמבר 2019 מיתר שליידר פוטשניק‏, בחנו את עצמכם: בכמה מסיבות סיום הייתם לאחרונה?, באתר וואלה, 28 ביוני 2019 בחור מהישיבה מחרוזת רוק ישראלי, בביצוע יעקב שוואקי, סרטון באתר יוטיוב (אורך: 9:42) רן בוקר, השיר המושמע ביותר בשנת תש"פ: "מסע" של אליעד, באתר ynet, 9 בספטמבר 2020